OpenLLM-France/wikimedia huggingface dataset:
# Piti

* Aquest article tracta sobre el ric governador de Frígia. Si cerqueu el futbolista català, vegeu «Francisco Medina Luna».
* Per a altres significats, vegeu «Piti (plat)».
* Per a altres significats, vegeu «Fileu (arquitecte)».
Piti (en llatí Pythius, en grec Πύθιος, anomenat Πύθης per Plutarc, va ser un lidi molt ric, fill d'Artis, que va viure en temps de la invasió persa d'Anatòlia al segle v aC.
La seva riquesa provenia de les mines d'or de Celenes (Celaenae) a Frígia, i d'aquesta regió n'era a més a més el governador. Tot el país es dedicava a la cerca de l'or i els camps es van abandonar. Una llegenda que transmet Plutarc, diu que la seva dona havia encarregar unes representacions en or de fruites i altres tipus d'aliments i un dia per sopar li va posar al davant com a únic menjar aquestes peces.
El dia que Xerxes I de Pèrsia va arribar a Celenes, Piti li va oferir un banquet a ell i a la resta dels oficials de l'exèrcit. Li va oferir també diners per sufragar la seva campanya, que consistien en l'exorbitant quantitat de 2.000 talents de plata, i 7.000 dàrics d'or. El rei no ho va acceptar i li va garantir els llaços d'hospitalitat. Els seus cinc fill van acompanyar Xerxes quan va marxar.
Un eclipsi va alarmar a Piti que es va presentar al campament del rei i li va demanar que deixés al fill gran endarrere, però el rei es va ofendre i va fer matar el fill gran i el va tallar en dos meitats, deixant-ne una a cada costat del camí; les tropes van passar entre els dos trossos. Els altres fills van morir en diferents batalles. Piti va quedar sol i va viure la resta de la seva vida, ric però ple de pena.

## Referències

* ↑ Smith, William (ed.). Dictionary of greek and roman biography and mithology. Vol III. Londres: John Murray, 1876, p. 628-629.
# Mertensophryne howelli

Mertensophryne howelli és una espècie d'amfibi que viu a Tanzània.
Està amenaçada d'extinció per la pèrdua del seu hàbitat natural.

## Referències

* Poynton, J.C. & Howell, K. 2004. Stephopaedes howelli. Llista Vermella d'Espècies Amenaçades de la UICN 2006. Consulta: 11 d'abril del 2008.
* Frost, Darrel et. al. «The Amphibian Tree of Life». Bulletin of the American Museum of Natural History, vol. 297, 2006, pàg. 365.
# Bolonyesa

La salsa bolonyesa és una salsa de carn picada i sofregit molt comunament usada per a acompanyar pastes o, a Itàlia, també a la polenta. És una salsa espessa, de color roig, molt emprada en les comarques properes a Bolonya, on duu el nom ragù com deformació del francès "ragoût".
A l'octubre de l'any 1982, una delegació de Bolonya que representava l'Accademia Italiana della Cucina va dipositar a la Camera di Commercio Industria Artigianato e Agricoltura di Bologna la recepta oficial del ragù bolognese, amb l'objectiu de garantir la continuïtat i el respecte de la tradició gastronòmica bolonyesa a Itàlia i en el món.
Els seus ingredients principals són carn picada de vedella o de bou, ceba i tomàquet (tot això en forma de salsa de tomàquet). Segons les diferents receptes és possible trobar a més pastanaga, pebrot, api, all, vi blanc o negre, fines herbes i espècies vàries.

## Usos

La gent de Bolonya empra aquesta salsa tradicionalment per a servir els famosos "ragù" amb tallarines d'ou. Menys tradicional, la salsa és servida amb altres tipus de pasta o és emprada com farciment de la lasanya o els canelons.
La pasta amb salsa de tomàquet i carn picada és un plat molt conegut que es fa a la cuina portuguesa, catalana, etc. amb variants locals.

## Referències

* ↑ Vilas, Albert. «Salsa bolonyesa». Receptes de La Gourmeteria - El Nacional.cat, 05-08-2022. [Consulta: 24 desembre 2023].
* ↑ Gray, Melissa «The “Misura Aurea” of Italian Cooking: Defining Authentic Foods for Locals and Tourists in Postwar Italy, 1953 to 1974» (en anglès). Global Food History, 5, 3, 02-09-2019, pàg. 204–223. DOI: 10.1080/20549547.2019.1599668. ISSN: 2054-9547.
* ↑ Gwinner, Thomas «The Origin and Evolution of ragù bolognese (Bolognese Sauce)». International Journal of Arts and Humanities, 2018, pàg. 16-28.
* ↑ Balmer, Andrew. «The best spaghetti bolognese recipe» (en anglès). BBC Good Food. [Consulta: 24 desembre 2023].
# José Bustamante

* No s'ha de confondre amb José Bustamante Nava.
José Bustamante (La Paz, 1907 - ?) fou un futbolista bolivià de la dècada de 1930.
Fou 9 cops internacional amb la selecció boliviana de futbol, amb la qual disputà la Copa del Món de futbol de 1930. També participà en els campionats sud-americans de 1926 i 1927. Pel que fa a clubs, defensà els colors del Club Litoral de La Paz.

## Referències

* ↑ José Bustamante Fitxa i estadístiques a la FIFA
* ↑ Perfil a worldfootball
* ↑ 1926 SAC Rosters
* ↑ 1927 SAC Rosters
* ↑ José Bustamante a National-Football-Teams.com (anglès)
# Pralay

Pralay o Proloy, en la mitologia hindú significa el dia en el qual la Terra serà destruïda per la fúria de la natura. El significat literal de Pralay és "destrucció" (traducció del sànscrit).
De Markandeya Purana:
    "Al final de la nit, quan l'inundador Pralay va retrocedir i el Senyor va despertar del seu somni prolongat, va començar a treballar en la Creació altra vegada. Va ser encara més impressionant per Markandeya veure la inundant aigua retrocedir i la nova creació succeint. Va començar a pregar al Senyor amb les mans plegades. Satisfet per les oracions, el Senyor va dir que sempre havia protegit als seus devots, fins i tot durant les crisis més severes. Markandeya llavors va preguntar sobre l'aparença dels autèntics devots del Senyor. També va expressar la seva curiositat per saber les raons del seu naixement."

## Referències

* ↑ «Pl-Pral - Encyclopedic Theosophical Glossary». [Consulta: 9 novembre 2020].
# Puigcercós (Borredà)

Puigcercós és un mas al terme municipal de Borredà (Berguedà) catalogat a l'Inventari del Patrimoni Arquitectònic de Catalunya. Les notícies de la masia es remunten al 1145, quan l'abat Pere Ramon (1125-1153) de Santa Maria de Ripoll confirmà al senyor de Puigcercós la batllia de la vila que ja la tenia pel seu pare. Aquesta deuria incloure bona part del terme parroquial, concretament el sector de la riera de Merlès, amb les esglésies de Boatella i Salselles fins que al s. XIV es van crear les batllies. Gràcies a l'important arxiu familiar es pot seguir la història medieval de la família: política matrimonial, economia, propietats, etc. En època moderna es consolidà com una de les propietats més grans del terme.
Gran casa de pagès voltada d'edificacions i coberts amb múltiples reformes i adaptacions que han modificat força l'aspecte original del conjunt. Al primer terme hi ha unes quadres de grans dimensions, pallisses a la part posterior de grosses barbacanes i atractiva composició. La casa és arrebossada, amb algunes finestres amb llindes esculpides. L'entrada és un gran portal adovellat que té una petita escala d'accés. En un replà superior hi ha algunes instal·lacions agràries modernes que deterioren la imatge de conjunt. Es troba en un conjunt rural de muntanya mitjana, en procés continu d'adaptació econòmica. Es troba en una situació preeminent, per damunt de camps de conreu, a mig vessant de la muntanya, i en un segon terme, un bosc de pins.

## Referències

* ↑ «Puigcercós (Borredà)». Gran Enciclopèdia Catalana. Barcelona: Grup Enciclopèdia Catalana.
* 1 2 «Puigcercós». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 28 setembre 2015].
# Puigcercós

«Puigcercós» té aquests significats:
* Puigcercós (Tremp), nucli de població del municipi de Tremp (Pallars Jussà)
* Puigcercós (Borredà)
* Biografies
** Joan Puigcercós i Boixassa (1966), polític català, president d'ERC
** Casimir Casaramona i Puigcercós (1838-1913), industrial cotoner català
** Ignasi Domènech i Puigcercós (1874-1956), cuiner i escriptor gastronòmic català
** Joan Vancell i Puigcercós (s. XIX), escultor català
# Província d'Oriente

La província d'Oriente era un dels sis departaments o províncies de Cuba fins al 1976. Amb anterioritat al 1905 era anomenada com a Província de Santiago de Cuba. La capital de la província era Santiago de Cuba. En l'actualitat encara s'empra el nom per a referir-se a la part est de l'illa antillana.
La província desaparegué l'any 1976 a causa de la redistribució administrativa que comportà l'aprovació de la llei 1304 del 3 de juliol del mateix any. De la seva dissolució en sorgiren les noves províncies de:
* Las Tunas
* Granma
* Holguín
* Santiago de Cuba
* Guantánamo
Els municipis que formaven l'antiga província d'Orient eren: Amancio, Colombia, Jesús Menéndez, Jobabo, Majibacoa, Manatí, Puerto Padre, Victoria de Las Tunas en la província de Las Tunas; Antilla, Báguanos, Banes, Cacocum, Calixto García, Cueto, Frank País, Gibara, Holguín, Mayarí, Moa, Rafael Freyre, Sagua de Tánamo, Urbano Noris en la província d'Holguín; Bartolomé Masó, Bayamo, Buey Arriba, Campechuela, Cauto Cristo, Guisa, Jiguaní, Manzanillo, Media Luna, Niquero, Pilón, Río Cauto, Yara en la de Granma; Contramaestre, Guamá, Mella, Palma Soriano, San Luis, Santiago de Cuba, Segundo Frente, Songo - La Maya, Tercer Frente a la província de Santiago de Cuba i Baracoa, Caimanera, El Salvador, Guantánamo, Imías, Maisí, Manuel Tames, Niceto Pérez, San Antonio del Sur, Yateras en la de Guantánamo.
# Província d'Orkhon

Orkhon (en mongol: Орхон аймаг }, rep el nom del riu Orkhon, és una de les 21 províncies (aimags) de Mongòlia. La ciutat d'Erdenet n'és la capital. Ocupa una superfície de 844 km² i té una població (2009) de 91.212 habitants.
# Psi Piscium

La denominació Bayer Psi Piscium (ψ Psc, ψ Piscium) és compartida per tres sistemes d'estrelles a la constel·lació dels Peixos:
* Psi¹ Piscium (74 Piscium)
* Psi² Piscium (79 Piscium)
* Psi³ Piscium (81 Piscium)
# Pyxis arachnoides

La tortuga aranya (Pyxis arachnoides) és una espècie de tortuga de la família Testudinidae i del gènere Pyxis. És una espècie endèmica de Madagascar i està en greu perill d'extinció, és una de les 25 espècies de tortugues més amenaçades del món. Aquesta tortuga té la closca en forma de cúpula de color daurat i amb línies de color negre fosc que estan connectades. Això crea un patró que recorda al de les aranyes. En els animals més vells pot crear protuberàncies en l'escut, hi ha molta variació en els colors i patrons. Els joves són de color negre i tenen la closca amb ratlles grogues i línies circulars en el centre de l'escut. És una espècie de mida petita, la longitud màxima de la closca és d'aproximadament 15 cm.

## Subespècies

Les subespècies reconegudes són (The Institute for Genomic Research):
* Pyxis arachnoides arachnoides (Thomas Bell, 1827)
* Pyxis arachnoides brygooi (Vuillemin & Domergue, 1972)
* Pyxis arachnoides oblonga (Gray, 1869)

## Referències

* Pyxis arachnoides
* 2006 IUCN Llista Vermella d'Espècies Amenaçades
* Bell, T. 1827. On two new genera of land tortoises. Transactions of the Linnean Society of London 15: 392-401.
# José Sepulcre Coves

José Sepulcre Coves (nascut a Elx el 2 de març de 1956) és un empresari il·licità. Membre de la RFEF, ha estat president de l'Elx CF entre 2006 i 2015.
Va prendre possessió del càrrec de president de l'Elx CF el 24 de gener de 2006 després de la dimissió de Ramón Sánchez. Fins llavors va ser vicepresident i d'aquesta forma va arribar a la presidència del club. Cal destacar que el seu pare, José Sepulcre Fuentes també va ser president de l'entitat dues dècades enrere.

## Referències

* ↑ José Sepulcre dimite como presidente del Elche notícia a 20 minutos del 27 d'abril de 2015 (castellà)

## Enllaços externs

* Entrevista a José Sepulcre en El Tirachinas de la cadena COPE
# Priolepis winterbottomi

Priolepis winterbottomi és una espècie de peix de la família dels gòbids i de l'ordre dels perciformes.

## Morfologia

Els mascles poden assolir els 3 cm de longitud total.

## Distribució geogràfica

Es troba al Japó.

## Referències

* ↑ Cuvier G. & Valenciennes A. 1837. Histoire naturelle des poissons. Tome douzième. Suite du livre quatorzième. Gobioïdes. Livre quinzième. Acanthoptérygiens à pectorales pédiculées. Hist. Nat. Poiss. v. 12. i-xxiv + 1-507 + 1 p.
* ↑ BioLib (anglès)
* 1 2 FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Fenner, R. M. The Conscientious Marine Aquarist: A Commonsense Handbook for Successful Saltwater Hobbyists (en anglès). TFH Publications, 2001. ISBN 9781890087029.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A M.M. Smith i P.C. Heemstra (eds.) Smiths' sea fishes. Springer-Verlag, Berlín, Alemanya.
* Larson, H.K. i E.O. Murdy 2001. Gobiidae. Gobies. p. 3578-3603. A K.E. Carpenter i V. Niem (eds.) FAO species identification guide for fishery purposes. The living marine resources of the Western Central Pacific. Vol. 6. Bony fishes part 4 (Labridae to Latimeriidae). FAO, Roma, Itàlia.
* Maugé, L.A. 1986. Gobiidae. p. 358-388. A J. Daget, J.-P. Gosse i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París, França. Vol. 2.
* Miller, P.J. 1990. Gobiidae. p. 925-951. A J.C. Quero, J.C. Hureau, C. Karrer, A. Post i L. Saldanha (eds.) Check-list of the fishes of the eastern tropical Atlantic (CLOFETA). JNICT, Lisboa, SEI, París; i UNESCO, París. Vol. 2.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Nogawa, Y. & H. Endo. 2007. A new species of the genus Priolepis (Perciformes: Gobiidae) from Tosa Bay, Japan. Bull. Natl. Mus. Nat. Sci., Ser. A, Suppl., (1): 153-161.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Jordi Llorens Zapata

Jordi Llorens Zapata (Barcelona, 4 d'agost de 1973) és un exjugador de bàsquet català de 2,03 metres d'alçada que jugava en la posició de pivot.

## Carrera esportiva

Llorens es va formar al planter del Joventut de Badalona, debutant amb el primer equip a la Lliga ACB la temporada 1990-91, sent jugador del júnior. Després de dues temporades alternant el júnior de la Penya amb el primer equip, amb qui va guanyar dues lligues i en va ser subcampió de l0eurolliga, la temporada 92-93 va signar pel Valvi Girona. L'any següent el va passar a Primera Divisió, jugant amb el Sant Josep, tornant a l'ACB el 1994 per jugar al CB León, on s'hi estaria dues temporades. Va jugar un any al Xacobeo 99 Ourense, abans de passar-se cinc temporades al Fórum Filatélico i dues més al Bàsquet Manresa. La temporada 2004-05 va jugar a LEB amb el Menorca Bàsquet, amb el que va pujar a l'ACB i va ser subcampió de la Copa Príncep d'Astúries. A Menorca hi va jugar tres temporades, una a LEB i dues a l'ACB. Es va retirar amb 40 anys després de defensar la samarreta del Prat, equip vinculat del Joventut.
Va ser internacional amb la selecció espanyola juvenil, la júnior i la sub 22, amb la que va guanyar la medalla de bronze de l'Eurobasket a Ljubljana l'any 1994.

## Referències

* ↑ Jordi Llorens Zapata jugador a l'ACB
* ↑ «Jordi Llorens: "Leña" y compañerismo» (en castellà). Endesa Basket Lover, 17-06-2013 [Consulta: 8 juliol 2022].
# Josep Maria Cabanes i Orriols

Josep Maria Cabanes i Orriols (la Pobla de Lillet, 21 d'octubre de 1942), més conegut com a Jem Cabanes, és un filòleg, poeta, corrector i traductor català. Fou caputxí de 1959 a 1971. Estudià filosofia a la Universitat Catòlica de Lovaina. Ha col·laborat en diversos mitjans, entre els quals hi ha Canigó, Serra d’Or, Avui, TVE-Catalunya, El Temps i Vilaweb. Ha traduït un gran nombre d'obres de modalitats ben diferents (assaig, novel·la, prosa, poesia, literatura infantil, teatre, textos religiosos...), a partir de diverses llengües: grec clàssic, llatí, anglès, francès, occità, espanyol, alemany, danès, neerlandès, suedès i norvegià. S'inicià en el camp de la traducció amb els evangelis de Sant Mateu i de Sant Marc de la Bíblia de la Fundació Bíblica Catalana i amb un Catecisme fet pels bisbes neerlandesos.

## Obra original

* A festes de pollancs i aurores (1976)

## Referències

* ↑ Tubau, Iván. El català que ara es parla: llengua i periodisme a la ràdio i la televisió. 42. Editorial Empúries, 1990, p. 121 (Biblioteca universal). ISBN 9788475962238 [Consulta: 28 setembre 2022].
* ↑ «Cabanes i Orriols, Jem». Visat. [Consulta: 28 setembre 2022].
* ↑ Fons i Duocastella, Clara. La Caputxinada. Frares compromesos amb el país i la llibertat. 12. Editorial Mediterrània, 2016 (A la caputxina). ISBN 9788499794488 [Consulta: 28 setembre 2022].
* ↑ «Reconeixement a Jem Cabanes». VilaWeb, 04-12-2012. [Consulta: 28 setembre 2022].
* ↑ «Jem Cabanes». Poeteca. [Consulta: 28 setembre 2022].
* ↑ «Jem Cabanes i Orriols». Gran Enciclopèdia Catalana. Barcelona: Grup Enciclopèdia Catalana [Consulta: 28 setembre 2022].
# Bogajo

Bogajo és un municipi de la província de Salamanca a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 255 | 222 | 201 | 196 |
# Venerando Gangi

Venerando Gangi (Acireale, 1748 – 1816) fou un poeta i escultor italià.

## Biografia

Venerando Gangi era un poeta faulista que va viure entre els segles xviii i xix, es va dedicar a l'estudi de l'antropologia local, i també va realitzar algunes obres escultòriques.
El poeta Turiddu Bella que va escriure la seva obra en el dialecte sicilià del segle xx, va definir a Gangi com el més gran faulista sicilià.

## Bibliografia

* Vitaliani, Domenico - "Studio su Venerando Gangi, grande poeta dialettale";
* Sciacca, Alfonso - "Venerando Gangi favolista" in "Lunarionuovo n.6" editore "Prove d'Autore";
* Sciacca, Alfonso (a cura di) - "Favole di Venerando Gangi" - Catania, ed.C.U.E.C.M.,1988.

## Enllaços externs

* Favole siciliane di Venerando Gangi (1868) (italià)
* Relazione accademica. Accademia di scienze, lettere e belle arti (1836) (italià)
# Copadichromis nkatae

Copadichromis nkatae és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 14,5 cm de longitud total.

## Distribució geogràfica

És un endemisme del llac Malawi (Àfrica oriental)

## Referències

* ↑ Eccles, D. H. & E. Trewavas 1989. Malawian cichlid fishes. The classification of some Haplochromine genera. Lake Fish Movies, H. W. Dieckhoff, Alemanya Occidental. Malawian cichlid fishes: 1-334.
* ↑ BioLib
* 1 2 «Copadichromis nkatae» (en anglès). FishBase. Froese, Rainer; Pauly, Daniel (editors).
# Transitori astronòmic

Un transitori astronòmic és un esdeveniment o fenomen que succeeix que pot tenir una duració de segons, dies, setmanes o anys. Aquesta durada contrasta amb el temps astronòmic, a l'escala dels milions d'anys (o milers de milions d'anys) que es l'escala de temps en la qual les galàxies evolucionen o viuen les estrelles. Normalment es fa servir l'expressió transitori astronòmic per esdeveniments violents a l'espai profund, com l'explosió de supernoves, esclats de raig gamma, trànsits, lents gravitatòries, esdeveniment de disrupció de marea i des del 2015, ones gravitacionals.

## Història

Abans de la invenció dels telescopis, només els esdeveniments que eren visibles a l'ull humà nu podien ser observats, sent molt escassos i allunyats en el temps. Tot i això, hi ha registres històrics d'esdeveniments observats per diferents civilitzacions, com una supernova l'any 1054 observat per astrònoms xinesos, japonesos i àrabs o el transitori conegut com a «supernova de Tycho» l'any 1572, que el famós astrònom va observar durant 2 anys fins que es va fer massa feble per l'ull nu. Amb l'aparició dels primers telescopis òptic, tot i que es podien veure esdeveniments més llunyans, amb el seu limitat camp de visió feia poc probable poder mirar en el lloc idoni en el moment adequat.
Atès que l'interès a estudiar aquests transitoris ha anat augmentant amb el temps, ja que ajuden als astrofísics a entendre els mecanismes que van crear el nostre univers, s'està estenent l'ús de telescopis amb gran camp de visió. Bons exemples d'aquest tipus de telescopis son el Palomar Transient Factory, el satèl·lit Gaia i el Large Synoptic Survey Telescope. A més, la capacitat dels instruments actuals d'observar l'espai en longitud d'ona diferents a la llum visible (ones de ràdio, infraroig, ultraviolat, raigs gamma i X, etc.) augmenta la quantitat d'informació que s'obté de l'estudi d'aquests transitoris.
Des de l'any 2015, amb l'inici de la detecció d'ones gravitacionals per part de la col·laboració LIGO s'ha ampliat encara més els tipus de transitoris que es poden detectar (fusió de forats negres i d'estrelles de neutrons).

## Vegeu també

* Esclat de raigs gamma
* Púlsar
* Observació de ones gravitacionals
* Lents gravitatòries

## Referències

* ↑ Schmidt, Brian «Optical Transient Surveys». Proceedings of the International Astronomical Union, 7, S285, 01-09-2011, pàg. 9–10. DOI: 10.1017/s1743921312000129. ISSN: 1743-9221.
* ↑ «The Transient Universe». [Consulta: 27 octubre 2017].
# Tipus madrileny amb pandereta

Tipus madrileny amb pandereta és un bust fet per Josep Campeny i Santamaria aproximadament el 1890 i que es troba conservat actualment a la Biblioteca Museu Víctor Balaguer, amb el número de registre 2642 d'ençà que va ingressar el 26 de febrer de 1890, provinent la col·lecció privada de l'autor de l'obra.

## Descripció

Es tracta d'un bust on es representa a una noia vestida amb 'torera' i montera de passeig al cap. Duu un vestit força escotat rematat per un branquilló al centre. A sota de la part frontal del bust s'hi representa una pandereta. Gira el cap a la seva esquerra, mirant de reüll.

## Inscripció

A la figura es pot llegir la inscripció J. Campeny.

## Bibliografia

* Trullén, Josep Maria (dir.). Biblioteca Museu Víctor Balaguer. Guia de les col·leccions del museu. 2001a ed.. Vilanova i la Geltrú: Organisme Autònom Biblioteca Museu V.Balaguer, 2001. B-10-437/2001. ISBN 84-931438-3-9.

## Enllaços externs

* Web oficial del museu
# Joan Crespo Hita

Joan Crespo Hita (Barcelona, 7 de març de 1927 - Barcelona, 9 d'abril de 2014) va ser un ciclista català, que va córrer entre 1951 i 1959. Durant els anys en què va córrer destaca la seva victòria al Trofeu Masferrer de 1958. Una vegada retirat del ciclisme professional passà a desenvolupar tasques organitzatives i de direcció de cursa en diferents curses ciclistes, com ara la Volta a Espanya, la Setmana Catalana, l'Escalada a Montjuïc, la Volta a Aragó o a la Volta a Galícia.

## Palmarès

* 1951
** 2n al Trofeu Jaumendreu
* 1952
** 1r al Gran Premi Catalunya
* 1956
** 3r al GP de Martorell
* 1957
** 2n al Trofeu Masferrer
* 1958
** 1r al Trofeu Masferrer
* 1959
** 1r al GP de Martorell

### Resultats a la Volta a Espanya

* 1957. 39è de la classificació general

## Referències

* ↑ «Adiós a Juan Crespo». Marca, 09-04-2014 [Consulta: 9 abril 2014].

## Enllaços externs

* Fitxa de Joan Crespo a sitiodeciclismo.net